钦定古今图书集成/方舆汇编/职方典/第1497卷 > 《大姚县志》
## 钦定古今图书集成/方舆汇编/职方典/第1497卷 > 《大姚县志》

凤凰山　：在县治南门外二里。

挂榜山　：在县治东南二里。

椅山　在县治南一里

金龟山　：在县治东一里。

啸螺山　：在县治南三里。

紫坵山　：在县治东五里。其先乃彝长《名自九》所居之寨，土人因名曰“紫坵” ，盖声之讹也。此山嵯峨东峙，每旦上有云气，其日即雨。农人以此卜阴晴不爽。

龙山　：在县治北五十里。山多邃谷幽崖，茂林修竹。环山数刹，为县境胜观。

白草岭　：在县治北八十里。其山崇峻，为县境诸山之冠。

蜻蛉河　源出龙山，自北而南流绕县前，合大姚河去，入苴跛江。同下《金沙江》。

蛇江　在县治北。源出三窠山，自北而南，至里长堡入蜻蛉河。源出溪涧。水本细溜，不知何以名江？岂陵谷更迁，所谓“海变桑田” 之意乎？一字水　，出黎武山，北会小井东流入至大姚河，流出书案山下，至县前转北，合苴跛江流入金沙江。

苴跛江　在县治北一百二十里。亦名苴跑江。源出铁锁箐，合姚州连场、香水二河，流入金沙江。

羊蹄江　：在县治北一百六十里。源出山谷，消涨不时。

金沙江　在县治北二百四十里。源出丽江腆甸，由金腾绕澜沧，过县辖矣。资马水势湍急，舟楫易覆，至虎跳石入洞三十里始出。

猛冈河　：在县治东一百里。源出文龙石者，晴时徒步可涉。一时雨集，汎涨难行。

醉翁井　在县城东门外。昔晓汲者常见醉翁卧其侧，逼视之，即入井中，故名。

观音井　在县城南一里观音寺中，水味甘列。“南关井　” 在县城南门外，一名“凤仪井。”

饮马池　在县治北门外。

救火池　在县治南门内。

龙马泉　在县治北五十里山龙马山下。“摩些泉　” 在县治西三十里。

冷水冲泉　：在县治西一里。

温泉　在县治西一百里，泉出秀水河边。一在苏海冲河中，县治东五里。